Diari Oficial de la Generalitat Valenciana


Sumari del DOGV 9302, del 21-03-2022 (2022/1919)

Convocatòria i bases específiques del procés selectiu per a la provisió del lloc de coordinador o coordinadora d'esports en comissió de serveis.
------------------------------------------------------------------------------------------------------------------------------------------------

### Dades del document

Número de DOGV
:   9302

Data del DOGV
:   21-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1919


Data del document
:   04-03-2022

Organisme emissor
:   Ajuntament de Catarroja

Tipus de document
:   Anunci

Descriptors 

:   * Catarroja
    * concurs administratiu

Convocatòria i bases específiques del procés selectiu per a la provisió del lloc de coordinador o coordinadora d'esports en comissió de serveis. [2022/1919]  
Per un acord de Junta de Govern Local de 28 de febrer de 2022 s'han aprovat les bases i la convocatòria per a la provisió del lloc de coordinador/a d'esports en comissió de serveis.  
Les sol·licituds hauran de presentar-se, d'acord amb les bases, en la seu electrònica de l'Ajuntament de Catarroja, o en la forma prevista en l'article 16.4 de la Llei 39/2015, d'1 d'octubre, del procediment administratiu comú de les administracions públiques, en el termini de 15 dies naturals, comptats des de l'endemà de la publicació de la convocatòria en el Diari Oficial de la Generalitat Valenciana.  
  
Bases específiques per a la convocatòria urgent de provisió del lloc de coordinador/a d'esports en comissió de serveis  
  
1. Objecte de la convocatòria  
L'objecte de la convocatòria urgent i inajornable, és la formació de borsa de treball de coordinador/a d'esports per a donar cobertura de manera provisional a les tasques i responsabilitats que ha de dur a terme el lloc, d'acord amb el que s'estableix en la relació de llocs de treball i les funcions pròpies que li competisquen. Necessitats que es cobriran mitjançant nomenament en comissió de serveis al qual es refereix l'article 117 i següents de la Llei 4/2021, de 16 d'abril, de la Generalitat, de la Funció Pública Valenciana, article 74 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
2. Publicitat de la convocatòria  
L'anunci de la present convocatòria es publicarà en el Diari Oficial de la Generalitat Valenciana. Aquest anunci obrirà el termini de presentació de sol·licituds de les persones interessades a formar part de la borsa, el qual serà de quinze dies naturals comptats a partir de l'endemà a aquesta publicació.  
  
3. Requisits de les persones aspirants i presentació de sol·licituds  
Per a poder participar-hi, serà necessari complir els següents requisits, referits al dia en què finalitze el termini d'admissió de sol·licituds:  
  
a) Ser personal funcionari de carrera pertanyent al grup A, subgrup A1, integrat en l'escala d'administració especial, subescala tècnica superior, de qualsevol entitat local de la Comunitat Valenciana, en situació d'actiu.  
b) Estar en possessió de la titulació de Grau en Ciències de l'Activitat Física i l'Esport o equivalent.  
c) Posseir la capacitat funcional necessària, tant física com psíquica i sensorial, per a l'exercici de les tasques pròpies del lloc a exercir.  
  
Les condicions per a l'admissió al procediment, hauran de reunir-se en el moment de finalització del termini de presentació de sol·licituds, i s'han d'acreditar per declaració responsable pel que fa als requisits individuals, i fins al moment de la incorporació.  
Les sol·licituds es presentaran en la seu electrònica de l'Ajuntament de Catarroja, en el tràmit habilitat a aquest efecte, i es farà constar en la sol·licitud que es reuneixen tots els requisits recollits en la present convocatòria per a la cobertura del lloc.  
Juntament amb la sol·licitud es presentarà la documentació següent:  
- Tota la documentació justificativa dels mèrits que seran objecte de baremació.  
- Compromís de l'Ajuntament d'origen autoritzant la comissió de serveis per una duració mínima d'un any.  
Els mèrits estaran referits a la data en què finalitze el termini de presentació de sol·licituds.  
  
4. Baremació de mèrits  
Es tindran en compte els mèrits següents:  
1. Titulació acadèmica: fins a un màxim de 5 punts. Es valoraran les titulacions acadèmiques diferents de la necessària per a ocupar el lloc, conforme a la següent escala:  
Doctorat: 5 punts  
Altres titulacions addicionals de llicenciatura o grau universitari: 4 punts  
2. Antiguitat: fins a un màxim de 10 punts en el lloc de coordinador/a d'esports, o amb funcions assimilades. S'acreditarà mitjançant certificat de serveis prestats emés per l'Administració o bé annex I.  
  
Fins a un màxim de 10 punts  
- Per cada mes complet de serveis en actiu en lloc igual o equivalent: 0,10 punts.  
- Per cada mes complet de serveis en actiu prestat en qualsevol administració pública no valorats en l'anterior paràgraf: 0,05 punts.  
  
3. Coneixement de valencià. Fins a un màxim de 3 punts.  
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, conformement a la següent escala:  
- A1 o equivalent: 0,50 punts.  
- A2 o equivalent: 1,00 punts.  
- B1 o equivalent: 1,50 punts.  
- B2 o equivalent: 2,00 punts.  
- C1 o equivalent: 2,50 punts.  
- C2 o equivalent: 3,00 punts.  
La valoració del coneixement del valencià s'efectuarà puntuant exclusivament el nivell més alt obtingut.  
  
5. Nomenament  
El nomenament respondrà a raons d'urgència i necessitat, per no ser possible cobrir el lloc amb el personal existent. Ordinàriament, la proposta de nomenament serà per 1 any, sense perjudici de pròrroga fins al màxim de 2 anys en el mateix lloc de treball, vinculat a la necessitat i urgència del nomenament.  
Les crides seran per ordre de puntuació (de major a menor) obtingut en el procés de baremació de mèrits, d'acord amb la prelació que es constituïsca per decret de l'òrgan competent.  
A continuació, l'Àrea de Recursos Humans sol·licitarà la ratificació de l'autorització a l'ajuntament d'origen coordinant la data d'efectes (baixa i alta).  
  
6. Presentació de documents  
La persona aspirant proposada haurà de presentar en l'Àrea de Recursos Humans els documents acreditatius següents:  
a) Instància en la qual manifeste la seua conformitat amb la formalització de la comissió de serveis que li ha sigut proposada.  
b) Documentació justificativa del compliment dels requisits.  
c) Declaració jurada de no haver estat separat/ada, mitjançant un expedient disciplinari, del servei de qualsevol administració pública, ni trobar-se en cap mena d'incapacitat.  
d) Resta de documentació i informació personal de l'àmbit laboral, que se li requerisca per part de l'Àrea de Recursos Humans.  
  
7. Recursos  
La convocatòria, les seues bases i tots els actes administratius que es deriven d'aquesta i de les actuacions de l'administració podran ser impugnats per les persones interessades en els casos i en les formes previstes en la Llei 39/2015, d'1 d'octubre, del procediment administratiu comú de les administracions públiques, a partir del moment de la publicació i del de la convocatòria.  
  
Catarroja, 4 de març de 2022.- L'alcalde president: Jesús Monzó i Cubillos.